b'\n_START_ARTICLE_\nJournal des Luxus und der Moden\n_START_PARAGRAPH_\nJournal des Luxus und der Moden oli 1786\xe2\x80\x931827 Weimaris ilmunud saksakeelne moe- ja kultuuriajakiri. 30-lehek\xc3\xbcljeline kuukiri oli Saksamaa esimene t\xc3\xb5eliselt populaarne moev\xc3\xa4ljaanne, selle lugejaskond ulatus 25 000-ni._NEWLINE_Ajakirja rajasid kirjastaja Friedrich Justin Bertuch ja kunstnik Georg Melchior Kraus. Rokokooaja l\xc3\xb5pul s\xc3\xbcndinud v\xc3\xa4ljaanne kajastas peamiselt Prantsuse revolutsiooni aegset ja ampiirmoodi, l\xc3\xb5pupoole aga juba biidermeierstiili. Moeuudiste k\xc3\xb5rval ilmus igas numbris ka 2\xe2\x80\x934 koloreeritud grav\xc3\xbc\xc3\xbcri. Samuti avaldati teateid teatri, sisekujunduse, muusika, aianduse ja poliitika kohta.'